Document ID: 32014R0832

PROVEDBENA UREDBA KOMISIJE (EU) br. 832/2014
оd 30. srpnja 2014.
o utvrđivanju koeficijenta dodjele koji će se primjenjivati na zahtjeve za uvozne dozvole podnesene u okviru carinskih kvota otvorenih Provedbenom uredbom (EU) br. 416/2014 za određene žitarice podrijetlom iz Ukrajine
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
budući da:
(1)
Provedbenom uredbom Komisije (EU) br. 416/2014 (2) otvorene su carinske kvote za uvoz određenih žitarica podrijetlom iz Ukrajine.
(2)
Iz obavijesti dostavljenih u skladu s člankom 4. stavkom 1. Provedbene uredbe (EU) br. 416/2014 proizlazi da se zahtjevi za uvozne dozvole podneseni nadležnim tijelima od 13 sati 18. srpnja 2014. do 13 sati 25. srpnja 2014. prema briselskom vremenu, u skladu s člankom 2. stavkom 1. drugim podstavkom te Uredbe za kvotu s rednim brojem 09.4308 odnose na količine veće od dostupnih. Stoga je potrebno odrediti u kojoj se mjeri uvozne dozvole mogu izdavati tako da se odredi koeficijent dodjele koji će se primjenjivati na količine zatražene za predmetnu kvotu.
(3)
Potrebno je obustaviti izdavanje uvoznih dozvola za carinsku kvotu s rednim brojem 09.4308.
(4)
Kako bi se osiguralo učinkovito upravljanje postupkom izdavanja uvoznih dozvola, ova Uredba mora stupiti na snagu odmah nakon objave,
DONIJELA JE OVU UREDBU:
Članak 1.
1. Na temelju zahtjeva za uvozne dozvole za proizvode u okviru kvote s rednim brojem 09.4308 iz Priloga Provedbenoj uredbi (EU) br. 416/2014, podnesenih od 13 sati 18. srpnja 2014. do 13 sati 25. srpnja 2014. prema briselskom vremenu, izdaju se dozvole za zatražene količine pomnožene s koeficijentom dodjele od 80,115428 % za zahtjeve podnesene u okviru carinske kvote s rednim brojem 09.4308.
2. Obustavlja se izdavanje dozvola za količine za koje su zahtjevi podneseni od 13 sati 25. srpnja 2014. prema briselskom vremenu u okviru carinske kvote s rednim brojem 09.4308 iz Priloga Provedbenoj uredbi (EU) br. 416/2014.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 30. srpnja 2014.

Labels: 3
17
18